Document ID: 32007D0535

KOMISSION PÄÄTÖS,
tehty 27 päivänä heinäkuuta 2007,
Intiasta peräisin olevan dihydromyrsenolin tuontia koskevan tukien vastaisen menettelyn päättämisestä
(2007/535/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annetun neuvoston asetuksen (EY) N:o 2026/97 (1), jäljempänä ’perusasetus’, ja erityisesti sen 14 artiklan,
on kuullut neuvoa-antavaa komiteaa,
sekä katsoo seuraavaa:
A. MENETTELY
(1)
Komissio ilmoitti 11 päivänä marraskuuta 2006Euroopan unionin virallisessa lehdessä julkaistulla ilmoituksella (2), jäljempänä ’vireillepanoilmoitus’, Intiasta peräisin olevan dihydromyrsenolin, jonka puhtausaste on vähintään 93 painoprosenttia ja joka yleensä luokitellaan CN-koodiin ex 2905 22 90, yhteisöön tuontia koskevan tukien vastaisen menettelyn aloittamisesta.
(2)
Tukien vastainen menettely aloitettiin perusasetuksen 10 artiklan mukaisesti seuraavien yhteisön tuottajien 29 päivänä syyskuuta 2006 jättämän valituksen perusteella: Destilaciones Bordas Chinchurreta SA ja Sensient Fragrances SA, jäljempänä ’valituksen tekijät’, joiden tuotanto muodostaa huomattavan osan eli tässä tapauksessa yli 25 prosenttia yhteisön dihydromyrsenolin kokonaistuotannosta. Valitus sisälsi alustavaa näyttöä mainitun tuotteen tuetusta tuonnista ja siitä aiheutuvan merkittävän vahingon olemassaolosta, mikä katsottiin riittäväksi perusteeksi menettelyn aloittamiselle.
(3)
Komissio ilmoitti virallisesti tutkimuksen vireillepanosta Intian viranomaisille, vientiä harjoittaville Intian tuottajille, tuojille ja käyttäjille, joita asian tiedettiin koskevan, ja niiden järjestöille sekä valituksen tekijöille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoa koskevassa ilmoituksessa asetetussa määräajassa.
B. VALITUKSEN PERUUTTAMINEN
(4)
Valituksen tekijät peruuttivat virallisesti valituksensa 25 päivänä toukokuuta 2007 päivätyllä komissiolle osoitetulla kirjeellään.
(5)
Perusasetuksen 14 artiklan 1 kohdan mukaan menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.
(6)
Komissio katsoi, että tämä menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille ilmoitettiin asiasta, ja niille annettiin mahdollisuus esittää huomautuksensa. Vastalauseita ei esitetty.
(7)
Edellä esitetyn perusteella komissio katsoo, että Intiasta peräisin olevan dihydromyrsenolin yhteisöön tuontia koskeva tukien vastainen menettely olisi päätettävä ottamatta käyttöön tasoitustoimenpiteitä,
ON TEHNYT TÄMÄN PÄÄTÖKSEN:
Ainoa artikla
Päätetään Intiasta peräisin olevan dihydromyrsenolin, jonka puhtausaste on vähintään 93 painoprosenttia ja joka luokitellaan CN-koodiin ex 2905 22 90, tuontia koskeva tukien vastainen menettely.
Tehty Brysselissä 27 päivänä heinäkuuta 2007.

Labels: 3
1
4
18